Cacing ya iku kéwan cilik, kang ora nduwé sikil, awaké bunder, trepes dawa lan ora ana tangané.[1] Cacing ana kang urip ing banyu, lemah, wetengé manungsa lan kéwan.[1] Cacing ana uga kang bisa dipangan, contoné cacing wowo lan palolo.[1]
cacing
Jinis Besut
Cacing bolah ya iku cacing kang njalari lelara filariasis lan nggawé abuh sikil.[1]
Cacing gelang ya iku cacing kang urip ing usus alus manungsa.[1]
Ascaris lumbricoides utawa cacing gedhé.[1] Cacing iki awaké ana keret-keretané lan urip ing lemah kang bècèk lan akèh banyuné.[1]
Cacing raya ya iku cacing kang urip ing wetengé manungsa utawa kéwan.[1]
Cacing lemah ya iku cacing kang urip ing lemah kang lembab lan bisa nggawé subur lemah.[2] Cacing iki nduwé gelang-gelang kang rupané putih ing gulune.[1]
Cacing pita ya iku cacing kang duwé glembung mèmper kista kang gedhé.[1] Glembung mau isiné cuwèran.[1] Cacing iki bisa tinemu ing daging sapi utawa daging babi.[1]
Cacing gilik ya iku cacing kang awaké dawa, wanguné silindris.[1] Cacing gilik ora duwé ros-rosan lan sègmèn. Cacing gilik urip ing ginjel lan saluran uyuh kéwan vertebrata.[1]
Cacing ati ya iku cacing kang ana ing ati lan saluran empedhu kéwan ingon.[1] Cacing ati ukurané cilik lan duwé sègmèn kang cacahé papat.[1] Cacing iki urip ing kirik, kucing lan kéwan karnivora liyané.[1]
Cacing jantung utawa nematoda ya iku cacing kang urip ing jantung.[1] Cacing jantung wadon dawané 30 cm.[1]
Cacing kremi ya iku cacing kang ukurané cilik kang urip dadi parasit ing weteng.[1] Cacing iki akèh urip ing weteng bocah cilik lan kerep metu bareng karo veses nalika lagi bebuwang.[1]
Cacing palolo ya iku cacing poliket kang urip ing pasisir Lautan Teduh pérangan kidul.[1]
Eunice aphroditois utawa cacing weteng ya iku cacing kang awaké trèpès lan duwé gronggongan ing awaké.[1]
Cacing rambut jaran ya iku cacing kang dawa lan kuru, larvané duwé sipat parasit.[1]
Cacing tambang ya iku cacing parasit kang urip ing tambang.[1] Cacing iki ngisep getih lan duwé pangait kang kuwat ing cangkem lan pipi kanggo nyerang usus.[1]